-Չեմ կարող ասել, որովհետեւ ես ավելի շուտ եմ ազատվել։ Իսկ հիասթափությունն առաջացավ նրանից, որ Արթուր Մեսչյանն առաջարկեց, որ Նորքի հատվածի անտառային հատվածը կառուցապատվի։ Վանո Սիրադեղյանի համար, որը Տավուշի մարզի անտառներում մեծացած մարդ էր, Երեւան քաղաքի թոքերը հանելն անընդունելի էր։ Եվ դա պատճառ դարձավ, որ նա չվստահի։ Բայց Արթուրն ուներ մի լավ ծրագիր՝ կառուցել ստորգետնյա կայանատեղիներ եւ կառուցապատել Նորքի լանջը։ Այդ ծրագրերը չիրականացան, որովհետեւ Վանո Սիրադեղյանը խորապես հիասթափվեց։ Հետո թե ինչ եղավ՝ չգիտեմ։ Իսկ այդ ընթացքում այլ մեծ նախագիծ չիրականացվեց։ Նախ եւ առաջ այն պատճառով, որ Երեւան քաղաքը չուներ այդպիսի ռեսուրս, ինչպես Մատենադարանը կառուցվեց։